ऐसी मान्यता है कि मिथ्या कलंक से बचने के लिए यह पर्व मनाया जाता है। पुराणों में इसका वर्णन चंद्र दोष कलंक चतुर्थी के तौर पर किया गया है। भादो मास के शुक्ल पक्ष के चतुर्थ तिथि को यह त्योहार मनाया जाता है। चौठ चांद पर्व में दही अर्पण की परंपरा से दूध का भाव कई दिनों से आसमान छुने लगा है। केला, सेब, मौसमी, नारंगी, खीरा आदि फलों के दामों में भी काफी इजाफा हो गया है। कुछ लोग चौठ चांद पर्व की जगह हरितालिका व्रत तीज मनाते हैं। सुहागिन महिलाएं पति की लंबी उम्र के लिए तीज का त्योहार मनाती हैं। पंचांग के मुताबिक इस बार दोनों पर्व एक ही दिन मनाया जाएगा।